REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/17-01/3

URBROJ: 238/10-02-01-01/1-17-28

Ivanić-Grad, 11. rujna 2017.

GRADSKO VIJEĆE GRADA IVANIĆ-GRADA

n/r Željko Pongrac, predsjednik

PREDMET: Prijedlog Odluke o usvajanju Strategije razvoja turizma Grada Ivanić-Grada za razdoblje 2018.-2023. godine

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 02/14), gradonačelnik Grada Ivanić-Grada utvrdio je prijedlog

**ODLUKE O USVAJANJU STRATEGIJE RAZVOJA TURIZMA**

**GRADA IVANIĆ-GRADA ZA RAZDOBLJE 2018.-2023. GODINE**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestitelja na sjednici Gradskog vijeća određujese Martina Kovač Crnče, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Statuta Grada Ivanić-Grada (Službeni glasnik, broj 02/14), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_ 2017. godine donijelo je sljedeću

**O D L U K U**

**o usvajanju Strategije razvoja turizma Grada Ivanić-Grada**

**za razdoblje 2018.-2023. godine**

Članak 1.

Usvaja se Strategija razvoja turizma Grada Ivanić-Grada za razdoblje 2018.-2023. godine (u daljnjem tekstu: Strategija).

Članak 2.

Tekst Strategije nalazi se u prilogu ove Odluke i čini njezin sastavni dio.

Članak 3.

Ova Odluka stupa na snagu osmog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o usvajanju Strategije razvoja turizma Grada Ivanić-Grada za razdoblje 2018.-2023. godine |
| **PRAVNI TEMELJ:** | Temeljem članka 35. Statuta Grada Ivanić-Grada (Službeni glasnik, broj 02/14) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Grad Ivanić-Grad i trgovačko društvo Karzen&Karzen d.o.o., Zagreb iz Zagreba, Liješće 35 zaključili su Ugovor o konzultantskim uslugama temeljem kojeg je konzultant Karzen&Karzen d.o.o. izradio prijedlog strateškog dokumenta naziva „Strategija razvoja turizma Ivanić-Grada za razdoblje 2018-2023.“

Osnovni cilj Strategije je postaviti osnove za uvođenje integriranog pristupa u razvoju turizma, nadogradnju na postojeću ponudu te definirati glavni fokus odnosno generator turizma.

Sve to sa glavnim ciljem razvoja grada Ivanić-Grada kao prepoznatljive turističke destinacije.

U tom se je pristupu razmišljalo na inovativan način u smislu definiranja i primjene inovativnih pristupa u razvoju novih proizvoda (npr. povezivanje znanosti, tehnologije i kulture ili eko-poljoprivrede, turizma i kulture i slično). Strategijom su se također istražile ciljane skupine i ponudili odgovarajući proizvodi koji se mogu dalje razvijati i koji mogu grad Ivanić-Grad staviti na mapu atraktivnih turističkih destinacija kontinentalnog turizma uz bok Čakovcu, Varaždinu ili lokalitetima u Slavoniji.

Predlažemo Gradskom vijeću da usvoji „Strategiju razvoja turizma Ivanić-Grada za razdoblje 2018-2023.“